काली पट्टी लगा 7 दिन तक करेंगे विरोध
छत्तीसगढ़ प्रदेश स्वास्थ्य कर्मचारी संघ के आह्वान पर जिला शाखा के कर्मचारियों ने भी विभिन्न मांगों को लेकर चरणबद्ध आंदोलन शुरू कर दिया है।जिले में जिला अस्पताल के साथ ही नगरी, कुरुद, मगरलोड, केरेगांव, गुजरा, कंडेल, खरेंगा समेत सभी सामुदायिक, प्राथमिक और उप-स्वास्थ्य केन्द्रों के कर्मचारियों ने बुधवार से काली पट्टी लगाकर काम करना शुरू कर दिया है और अपने-अपने अस्पतालों के बाहर कुछ देर नारेबाजी भी कर रहे हैं।
स्वास्थ्य कर्मचारी प्रथम चरण में 1 से 7 मार्च तक काली पट्टी लगाकर कार्य करते हुए शांतिपूर्वक विरोध प्रदर्शन कर रहे हैं। इसके बाद 8 मार्च को जिला स्तर पर धरना प्रदर्शन कर प्रशासन के माध्यम से मुख्य सचिव को ज्ञापन सौंपेंगे। इसके बाद भी मांगें पूरी नहीं हुई, तो 25 मार्च को प्रदेशव्यापी धरना प्रदर्शन कर मुख्यमंत्री व स्वास्थ्य मंत्री को ज्ञापन सौंपेंगे।
5 से 20 हजार का हो रहा नुकसान: स्वास्थ्य कर्मचारी संघ के जिला सचिव मनोज वाधवानी ने बताया कि कर्मचारियों ने वेतन विसंगति, विभागीय भर्ती नियमों में विसंगति, 4 स्तरीय पदोन्नत वेतनमान, 7वें वेतनमान के संबंध में कई वर्षों से ज्ञापन सौंपकर, धरना प्रदर्शन कर लगातार शासन का ध्यान आकृष्ट करा रहे हैं। केन्द्र और राज्य के वेतनमान में असमानता के कारण राज्य के कर्मचारी समय-समय पर नौकरी छोड़कर केन्द्रीय शासन की सेवाओं में जा रहे हैं। इस कारण राज्य के पद रिक्त हो रहे हैं, जिससे शासकीय कार्य प्रभावित हो रहा है। समान शैक्षणिक योग्यता के बाद भी केन्द्र व राज्य के कर्मचारियों के 6वें वेतनमान व वेतन विसंगति को 7वां वेतनमान लागू करने के पूर्व दूर किया जाना आवश्यक है। ऐसा नहीं होने के कारण कर्मचारियों को 5 से 20 हजार तक प्रतिमाह नुकसान हो रहा है।
गुजरा सामुदायिक स्वास्थ्य केन्द्र के कर्मचारी काली पट्टी लगाकर कर रहे विरोध।
प्रदर्शन
hin_Deva hin_Deva hin_Deva hin_Deva awa_Deva mag_Deva